NGC 7331

Ο NGC 7331 είναι σπειροειδής γαλαξίας σε απόσταση 45 εκατομμυρίων ετών φωτός από τη Γη, στον αστερισμό Πήγασο. Είναι ένας από τους λαμπρότερους γαλαξίες που δεν συμπεριλαμβάνονται στον κατάλογο του Μεσιέ. Εκπέμπει ακτίνες Χ και ραδιοκύματα.

Αυτός ο γαλαξίας μοιάζει πολύ με τον Γαλαξία μας όσον αφορά στη δομή και το μέγεθος σε τέτοιο βαθμό, ώστε να αποκαλείται ο «δίδυμος του Γαλαξία μας». Επιπλέον η εμφάνισή του θυμίζει τον γαλαξία της Ανδρομέδας. Φαίνεται με κλίση 71 μοιρών.

 Ιστορικό 
Ο NGC 7331 ανακαλύφθηκε από τον Ουίλιαμ Χέρσελ το 1784 (Η Ι.53) και ήταν ένας από τους 14 γαλαξίες που αναγνωρίστηκαν ως σπειροειδείς από τον κόμη του Ρος το 1850.

Στον NGC 7331 έχει παρατηρηθεί τέσσερις υπερκαινοφανείς αστέρες, ο SN 1959D, ο οποίος ανακαλύφθηκε από τον Milton Humason και τον H. S. Gates από το παρατηρητήριο Πάλομαρ. έφτασε σε μέγεθος 13,4, ο SN 2013bu, ο SN 2014C και ο SN 2025rbs.

 Χαρακτηριστικά 
Ο γαλαξίας αποτελεί αντικείμενο μελέτης για τους αστρονόμους που ασχολούνται με τη δομή και τη δυναμική του γαλαξιακού δίσκου. Παρόλο που έχουν πραγματοποιηθεί πολλές μελέτες, τα συμπεράσματα δεν είναι σαφή, καθώς καινούργιες παρατηρήσεις καταρρίπτουν τις παλιές. 

Πυρήνας
Οι παρατηρήσεις έχουν δείξει ότι ο NGC 7331 έχει ένα μεγάλο πυρηνικό εξόγκωμα, το οποίο έχει ακτίνα ίση με το ένα δέκατο του γαλαξία. Η αιτία σχηματισμού του δεν είναι γνωστή. Ένα άλλο μυστήριο είναι το γεγονός ότι το πυρηνικό εξόγκωμα του NGC 7331 περιστέφεται με αντίθετη φορά από τον υπόλοιπο γαλαξία, κατί ασυνήθιστο για γαλαξία.A Counter-rotating Bulge in the Sb Galaxy NGC 7331 , F. Prada, C. Gutierrez, R.F. Peletier, C.D. McKeith, THE ASTROPHYSICAL JOURNAL, 463 :L9–L12, 1996 Μάιος 20 Πιστεύεται ότι η αιτία της ανάδρομης περιστροφής του πυρήνα είναι η συγχώνευση με έναν άλλο γαλαξία. 

Επίσης, πιο κοντά στο πυρήνα υπάρχει ένα δίσκος αερίου που περιφέρεται ταχύτερα από το υπόλοιπο γαλαξία. Είναι πλούσιος σε μέταλλαΣτην αστρονομία ως μέταλλα εννοούνται όλα τα στοιχεία βαρύτερα από το ήλιο και σχηματίστηκε σχετικά πρόσφατα, πριν περίπου 2 δις χρόνια. Η αναλογία μαγνησίου προς σίδηρου του δακτυλίου δείχνει ότι το πιο πρόσφατο συμβάν αστρογένεσης είχε μεγάλη διάρκεια.

Ένα συμβάν αστρογέννεσης έλαβε χώρα και στον ίδιο τον αστρόμορφο πυρήνα. Όμως, η αναλογία μαγνησίου προς σιδήρου δείχνει ότι το συμβάν είχε μικρότερη διάρκεια. Επίσης, ο πυρήνας πιστεύεται ότι φιλοξένει μια μαύρη τρύπα ή πυκνή συγκέντρωση αστέρων με μάζα 5·108 ηλιακές μάζες. Πιστεύεται ότι είναι η πηγή των ραδιοκυμμάτων και των ακτίνων Χ που εκπέμπει ο γαλαξίας.

Δακτυλίδι αερίου
Στο υπέρυθρο είναι ορατό ένα δακτύλιο αερίου που απέχει 20.000 έτη φωτός από το κέντρο του γαλαξία. Συνδέεται με πρόσφατες διαδικασίες αστρογένεσης, καθώς στις υπέρυθρη ακτινοβολία είναι ορατά τα άστρα που σχηματίζονται μέσα του. Το δακτυλίδι αερίου είναι όμως αόρατο στο ορατό φως. Υπολογίζεται ότι το δακτυλίδι έχει αρκετό υλικό για να δημιουργηθούν 4 δις αστέρια.Robert Gendler (2005) NGC 7331. Ανακτήθηκε την 11 Απριλίου 2012 Αυτή η μορφολογία μοιάζει με το γαλαξία της Ανδρομέδας (Μ31), αν και ο Μ31 είναι λιγότερο δραστήριος, και τόσο το δακτυλίδι, όσο και ο ίδιος ο γαλαξίας είναι τρεις φορές μεγαλύτερα.

Κοντινοί γαλαξίες
Ο NGC 7331 είναι ο μεγαλύτερος γαλαξίας σε μία ομάδα που περιελαμβάνει τον NGC 7320, την ομάδα NGC 7331. Βρίσκεται μπροστά από μία ομάδα γαλαξιών που την αποτελούν οι NGC 7335, NGC 7337 και NGC 7340, της οποίας μία υποομάδα είναι η τετράδα του Στεφάνου, που έχει μετατόπιση προς το ερυθρό περίπου 6000 km/s.

Σε απόσταση 7 μοιρών από τον NGC 7331 βρίσκεται ο NGC 7457 και δεδομένων των ίδιων μετατοπίσεων προς το ερυθρό, ανήκουν σε μία ίδια ευρύτερη ομάδα γαλαξιών (νέφος), όμως ανήκουν σε διαφορετικές ομάδες.

Δείτε επίσης
Μεσιέ 94 και NGC 1512 - δύο άλλοι γαλαξίες με εμφανές αστρογόνο δακτυλίδι

 Παραπομπές 

 Εξωτερικοί σύνδεσμοι 

 NGC 7331 (Calar Alto Observatory)
 APOD: A Galaxy So Inclined (7/1/04)
 SST: Morphology of Our Galaxy's 'Twin' 
 NGC 7331 at the astro-photography site of Mr. T. Yoshida
 Images taken at Stargazer-ObservatoryC
 NGC7331

Κατηγορία:Σπειροειδείς γαλαξίες
Κατηγορία:Ενεργοί γαλαξίες
7331
Κατηγορία:Πήγασος (αστερισμός)
030
69327
Κατηγορία:Γαλαξίες LINER
12113